open-index/open-wikipedia-markdown huggingface dataset:
Εντ Φαρχάτ

Ο **Έντουαρντ Τζορτζ Φαρχάτ** (9 Ιουνίου 1924 - 18 Ιανουαρίου 2003) ήταν ένας Αμερικανός επαγγελματίας παλαιστής, περισσότερο γνωστός με το ψευδώνυμο **"Σέικ"** (ή Ο αυθεντικός Σέικ σε διαχωρισμός με τον Άιρον Σέικ).

## Καριέρα
### Χαρακτήρας & Στυλ
Ξεκίνησε την καριέρα του 1949 και αποχώρησε από την ενεργό δράση το 1998. Ήταν ένας από τους παλαιστές που ξεκίνησε την σκληρή επαγγελματική πάλη, με όπλα και αιματοχυσίες. Ο Εντ Φαρχάτ "Σέικ" παρίστανε ένα Σύριο ζάπλουτο παλαιστή.

### Διακρίσεις & λοιπά
Ο "Σέικ" έχει κατακτήσει συνολικά 28 τίτλους, ομαδικούς ή ατομικούς. Σημαντικότερος ο Παγκόσμιος τίτλος Ηνωμένων Πολιτειών, το σημερινό Πρωτάθλημα WWE Ηνωμένων Πολιτειών. Το 2007 εισήχθη στο τιμητικό WWE Hall of Fame, τέσσερα χρόνια μετά τον θάνατό του.

## Πηγές
* Προφίλ στο WWE 

Κατηγορία:Επαγγελματίες παλαιστές
Σαρντ

thumb|250px|Το Σαρντ τον Μάιο του 2012

Το **Σαρντ** (αγγλικά: *The Shard*, επίσης *Shard London Bridge* και *London Bridge Tower*) είναι ένας ουρανοξύστης στο Λονδίνο. Με ύψος 309,6 μέτρα είναι το ψηλότερο κτίριο στo Ηνωμένο Βασίλειο και 7ο ψηλότερο Ευρώπη και η δεύτερη ψηλότερη κατασκευή στο Ηνωμένο Βασίλειο μετά το τηλεπικοινωνιακό πύργο Έλμεϊ Μουρ, ο οποίος έχει ύψος 330 μέτρα. Η κατασκευή του ολοκληρώθηκε τις 30 Μαρτίου 2012 και τα επίσημα εγκαίνια έλαβαν χώρα στις 5 Ιουλίου 2012.

Το Σαρντ αντικατέστησε το πύργο Σάουθγουορκ, ένα κτίριο γραφείων με 24 ορόφους, κατασκευασμένο στο Σαουθγουόρκ το 1975. Ο Ρέντσο Πιάνο συνεργαστήκε με τη Μπροντγουέι Μαλίαν για τα πρώτα στάδια του σχεδιασμού του κτιρίου. Έχει 95 ορόφους συνολικά, από τους οποίους αξιοποιούνται οι 72. Στον 72ο όροφο, σε ύψος 245 μέτρων βρίσκεται το υψηλότερο παρατηρητήριο στο Λονδίνο. Έχει σχήμα ακανόνιστης πυραμίδας. Η κατασκευή του έχει προκαλέσει έντονη κριτική, καθώς θεωρήθηκε ότι καταστρέφει το αστικό τοπίο του Λονδίνου και επισκιάζει τη γέφυρα του Πύργου και τον καθεδρικό του Αγίου Παύλου, δύο από τα πιο διάσημα μνημεία του Λονδίνου.

## Παραπομπές


Κατηγορία:Ουρανοξύστες στο Ηνωμένο Βασίλειο
Κατηγορία:Κτίρια και κατασκευές στο Λονδίνο
Νικ Μπόκβινκελ

Ο **Νίκολας Γουάρεν Φράνσις "Νικ" Μπόκβινκελ** (*Nicholas Warren Francis "Nick" Bockwinkel*, 1 Ιουνίου 1929 - 14 Νοεμβρίου 2015) ήταν Αμερικανός επαγγελματίας παλαιστής.

## Καριέρα
### Ξεκίνημα & Εταιρείες
Ξεκίνησε να ασχολείται με την επαγγελματική πάλη το 1955 και αποσύρθηκε το 1987. Ο Μπόκβινκελ αγωνίστηκε κυρίως για την εταιρεία American Wrestling Association (AWA) στις Ηνωμένες Πολιτείες.

### Στυλ & Χαρακτήρας
Ο Μπόκβινκελ θεωρείται από τους οπαδούς του και πάρα πολλούς ειδικούς του αθλήματος, ένας εξαιρετικός παλαιστής, γνωστός για τις εκλεπτισμένες τεχνικές του κινήσεις και την "ψυχολογία των ρινγκ" έπαιρνε τον "αέρα" των αντιπάλων του. Είναι επίσης γνωστός για το χαλαρό ύφος με το οποίο μιλούσε, που τον έκανε διάσημο.

### Διακρίσεις
Στην εταιρεία AWA, κατέκτησε πολλές φορές τον Παγκόσμιο τίτλο Βαρέων Βαρών και το Παγκόσμιο Πρωτάθλημα Ομάδων. Συνολικά κατέκτησε 30 τίτλους, ομαδικούς και ατομικούς.

## Θάνατος
Πέθανε στις 14 Νοεμβρίου 2015. Η αιτία του θανάτου δεν ανακοινώθηκε.

## Παραπομπές


## Πηγές
* Προφίλ στο WWE

Κατηγορία:Επαγγελματίες παλαιστές
Οικογένεια Βον Έρικ

Η **Οικογένεια Βον Έρικ** είναι μια οικογένεια που αποτελείται από επαγγελματίες παλαιστές. Τα πραγματικά τους επίθετα είναι "Άντκισον", αλλά όλα τα μέλη που έγιναν παλαιστές, πήραν το επίθετο "Βον Έρικ".

## Η οικογένεια
### Ο πρώτος Βον Έρικ
Ο πατριάρχης της οικογένειας είναι Φριτζ Βον Έρικ (αληθινό όνομα **Τζακ Άντκισον**). Γεννήθηκε το 1929 και πέθανε από το 1997. Εκπαιδεύτηκε από τον Στου Χαρτ και αγωνίστηκε στα National Wrestling Alliance, World Class Championship Wrestling, AWA.

### Τα υπόλοιπα μέλη
* Τζακ Άντκισον Jr.
* Κέβιν Βον Έρικ
* Ντέιβιντ Βον Έρικ
* Κέρι Βον Έρικ
* Μάικ Βον Έρικ
* Κρις Βον Έρικ

Ο Μάικ, ο Κρις και ο Κέρι, αυτοκτόνησαν και οι τρεις, το 1987, το 1991 και το 1993 αντίστοιχα. Ο Τζακ Άντκισον Jr. έχει πεθάνει από ηλεκτροπληξία. Ο Ντέιβιντ πέθανε το 1984 σε περιοδεία για αγώνες πάλης. Ο μόνος που ζει ακόμα είναι ο Κέβιν.

### Τρίτη γενιά
* Ρος Βον Έρικ
* Λέισι Βον Έρικ
* Γουάλντο Βον Έρικ
* Λανς Βον Έρικ

Ο Γουάλντο και ο Λανς δεν ήταν συγγενείς, απλά τους παρίσταναν στο σενάριο. Ο πρώτος πέθανε το 2009.

## Διακρίσεις
Συνολικά η οικογένεια έχει κατακτήσει 119 τίτλους, ομαδικούς και ατομικούς. Ο αριθμός μπορεί να φαντάζει μεγάλος, αλλά πρόκειται για όλα τα μέλη της οικογένειας, οπότε δικαιολογείται. Ο σημαντικότερος τίτλος είναι το Διηπειρωτικό Πρωτάθλημα WWE από τον Κέρι Βον Έρικ. Το 2009 εισήχθη στο τιμητικό Hall of Fame του WWE.

## Πηγές
* Προφίλ στο WWE.com

Κατηγορία:Επαγγελματίες παλαιστές
Βον Ερικ
Γουέντι Ρίχτερ

Η **Γουέντι Ρίχτερ** (γεννημένη στις 6 Σεπτεμβρίου 1961) είναι μια Αμερικανίδα επαγγελματίας παλαιστής.

## Καριέρα
### Ξεκίνημα & NWA
Ξεκίνησε την επαγγελματική πάλη το 1979, σε εταιρείες όπως το National Wrestling Alliance, όπου συμμάχησε με την Τζόις Γκραμπλ, με την οποία κατέκτησαν τους Ομαδικούς τίτλος της εταιρείες, δύο φορές.

### WWF
Στην δεκαετία του 1980, πήρε στην World Wrestling Federation (WWF). Κατέκτησε το Αυθεντικό Πρωτάθλημα Γυναικών δύο φορές και είχε μια μεγάλη κόντρα για τον τίτλο με την Φάμπιουλους Μούλαχ. Επίσης είχε μια κόντρα με την τραγουδίστρια Σίντι Λόουπερ που ονομάστηκε "Rock 'n' Wrestling Connection.". Η Ρίχτερ έφυγε από το WWF μετά την ήττα και την απώλεια του τίτλου με αμφιλεγόμενο τρόπο.

### WWC & AWA
Αργότερα δούλεψε στα World Wrestling Council και American Wrestling Association, όπου και στις δύο εταιρείες, κατέκτησε τα γυναικεία πρωταθλήματα. Αποσύρθηκε από την ενεργό δράση το 2005. Το 2010, εισήχθη στο τιμητικό WWE Hall of Fame.

## Παραπομπές


## Πηγές
*Προφίλ στο Online World of Wrestling
*WWE Hall of Fame Προφίλ

## Εξωτερικοί σύνδεσμοι
* 

Κατηγορία:Επαγγελματίες παλαιστές
Πλατύ Σκύρου

Το **Πλατύ** (ή **Πλατειά**) είναι νησίδα των Βορείων Σποράδων και της Σκύρου, η οποία βρίσκεται στη νότια άκρη του νησιού, στην είσοδο του όρμου Τρείς Μπούκες. Δυτικά της είναι το ακρωτήριο Μάρμαρα και βορειοδυτικά η μεγαλύτερη νησίδα του Σαρακηνού ή Δεσπότη. Οι δύο νησίδες σχηματίζουν τρεις εισόδους - διαύλους (*Μάρμαρο*, *Πιάτο*, *Σαρακηνό*) προς τον κόλπο που γι΄ αυτό ονομάστηκε έτσι.

## Παραπομπές


Κατηγορία:Σποράδες
Ντόρι Φανκ

Ο **Ντόρανς Έρνεστ Φανκ Τζ.** (*Dorrance Earnest Funk Jr.*, 3 Φεβρουαρίου 1941 - ...) είναι Αμερικανός παλαιστής και εκπαιδευτής παλαιστών.

## Καριέρα
Ξεκίνησε τη καριέρα του το 1963 και αρχικά πάλευε σε εταιρεία πάλης του Τέξας. Έπειτα μεταγράφηκε στο National Wrestling Alliance, όπου έμεινε για πολλά χρόνια, πιο συγκεκριμένα, μέχρι το 1985. Το 1986 έκανε το ντεμπούτο του στο WWE (τότε World Wrestling Federation), μαζί με τον αδερφό του, Τέρι. Τα αδέρφια νίκησαν ενάντια στους Τζανκγιάρντ Ντογκ και Τίτο Σαντάνα στη WrestleMania 2. Στη συνέχεια,ο Τέρι αποχώρησε από την εταιρεία, ενώ ο Ντόρι παρέμεινε για λίγο ακόμα. Στο Royal Rumble του 1996, ο Ντόρι Φανκ συμμετείχε στον ομώνυμο αγώνα, χωρίς επιτυχία και σύντομα αποχώρησε.

Ο Φανκ συμμετείχε σε διάφορες ανεξάρτητες εταιρίας πάλης, μέχρι τον Μάρτιο του 2008, όπου και αποσύρθηκε από τα ρινγκ.

## Κατορθώματα
Ο Ντόρι Φανκ είχε κόντρες με τους Ντάστι Ρόουντς, Χάρλεϊ Ρέις, Χαλκ Χόγκαν και Μιλ Μάσκαρας.
Κέρδισε πολλούς τίτλους στη καριέρα του, με σημαντικότερο το Παγκόσμιο Πρωτάθλημα Βαρέων Βαρών NWA, που κατέκτησε το 1969.
Είναι ο πέμπτος μακροβιότερος Πρωταθλητής Βαρέων Βαρών NWA, αφού κατάφερε να κρατήσει για τέσσερα χρόνια το τίτλο.
Το 2009 το WWE τον τίμησε, εισάγοντας τον στο Hall of Fame, μαζί με τον αδερφό του, Τέρι.

## Κινήσεις

### Τελειωτικές Κινήσεις

*Cloverleaf
*Piledriver
*Spinning toe hold

### Χαρακτηριστικές Κινήσεις
*Abdominal stretch
*Atomic drop
*Belly to back suplex
*Delayed double underhook suplex
*European uppercut
*Russian legsweep
*Vertical suplex

*

Κατηγορία:Επαγγελματίες παλαιστές
Τάμι Λιν Σιτς

Η **Ταμάρα "Τάμι" Λιν Σιτς** (*Tamara "Tammy" Lynn Sytch*, 7 Δεκεμβρίου 1972) είναι Αμερικανίδα παλαίστρια και μάνατζερ άλλων παλαιστών.

## Καριέρα
Η Τάμι ξεκίνησε την καριέρα της, το 1993. Εμφανίστηκε στα ρινγκ με το όνομα **Σάνι**. Εργάστηκε για τις εταιρείες Smoky Mountain Wrestling, World Wrestling Federation, Extreme Championship Wrestling, World Championship Wrestling και αργότερα σε μικρότερες εταιρείες, όπως το Ring of Honor. Ήταν μια από τις πρώτες Divas, γυναίκες παλαιστές - μοντέλα. Έχει κατακτήσει μόλις έναν γυναικείο τίτλο. Το 2011 εισήχθη στο τιμητικό WWE Hall of Fame για την προσφορά της στον χώρο της επαγγελματικής πάλης.

## Προσωπική ζωή
Η Λιν Σιτς είχε εννέα μήνες σχέση με τον παλαιστή Σον Μάικλς. Το 1997, χώρισαν επειδή ο Μάικλς την κατηγόρησε πως είχε σχέση με τον Μπρετ Χαρτ, κάτι που οδήγησε σε πραγματική διαμάχη των δύο αντρών. Ποτέ δεν αποδείχτηκε πως ήταν αλήθεια όσα ισχυρίστηκε ο Μάικλς, αφού η Σιτς ήταν φίλη του Χαρτ και απλά τον βοηθούσε με τα παιδιά του. Έχει φωτογραφηθεί γυμνή για ιστοσελίδα, κάτι που όπως έχει δηλώσει, έχει μετανιώσει.

## Πηγές
* Επίσημη ιστοσελίδα
* Προφίλ στο OWoW.com
* Προφίλ στο WWE.com
## Παραπομπές


Κατηγορία:Επαγγελματίες παλαιστές
Κατηγορία:Αμερικανίδες ηθοποιοί πορνογραφικών ταινιών
Κατηγορία:Αμερικανίδες μοντέλα
Σουίτα Αβάνα

Το **Σουίτα Αβάνα** (Suite Habana) είναι ένα κουβανικό ντοκιμαντέρ σε σκηνοθεσία Φερνάντο Πέρεζ γυρισμένο το 2003.

Το ντοκιμαντέρ απεικονίζει μια μέρα από τη ζωή δέκα υπαρκτών προσώπων, από ένα δεκάχρονο αγόρι, που πάσχει από το σύνδρομο Ντάουν, μέχρι μια 79χρονη Κουβανή που πουλάει φιστίκια στο δρόμο.

Η ταινία δεν έχει διαλόγους, και προσπαθεί να προκαλέσει τα συναισθήματα του θεατή μόνο με τη χρήση εικόνας και ήχου.

## Κριτικές
Η ταινία θεωρήθηκε από τους Κουβανούς κριτικούς σαν μία από τις καλλίτερες ταινίες των τελευταίων δεκαετιών.

Ένας φόρος τιμής στους κλυδωνιζόμενους αλλά ελαστικούς κατοίκους μιας κλυδωνιζόμενης αλλά ελαστικής πόλης.

## Βραβεία
*ΑΒΑΝΑ ΦΕΣΤΙΒΑΛ ΚΙΝΗΜΑΤΟΓΡΑΦΟΥ - 2003
** Καλλίτερος Σκηνοθέτης
** Καλλίτερη Μουσική
** Καλλίτερος ήχος
** Καλλίτερη αφίσα ταινίας
** Βραβείο Φιπρέσκι
** Πρώτο Βραβείο Grand Coral

Η ταινία συγκέντρωσε πολλά βραβεία σε διεθνή φεστιβάλ κινηματογράφου.
* Διεθνές Φαστιβάλ Κινηματογράφου Σαν Σεμπάστιαν (San Sebastián International Film Festival)
** Βραβείο SIGNIS 
* Βραβείο Glauber Rocha
* Βραβείο Martin Luther King Memorial Center

## Παραπομπές


Κατηγορία:Ταινίες του 2003
Κατηγορία:Ντοκιμαντέρ
Κατηγορία:Πολιτισμός της Κούβας
Μπομπ Ούκερ

Ο **Ρόμπερτ Τζορτζ «Μπομπ» (Γι)ούκερ** (*Bob Uecker*,  26 Ιανουαρίου 1934 - 16 Ιανουαρίου 2025) ήταν Αμερικανός αθλητής.

## Μπέιζμπολ
Ο Ούκερ ασχολήθηκε με το μπέιζμπολ από νεαρή ηλικία και αγωνίστηκε στο κορυφαίο επίπεδο του αθλήματος, στο Αμερικανικό πρωτάθλημα μπέιζμπολ, Major League Baseball ή MLB. Η καριέρα του στο σπορ διήρκεσε από το 1956 ως το 1967. Είχε το παρατσούκλι "Μίστερ Μπέιζμπολ".

## Σχολιαστής
Μετά το τέλος της καριέρας του ως παίκτης, συνέχισε να ασχολείται με το άθλημα. Από το 1971 ήταν σχολιαστής αγώνων για την ομάδα του Μιλγουόκι. Από το 1987 έως το 1990, σχολίασε αγώνες για την επαγγελματική πάλη και το WWE. Το 2010 εισήχθη στο τιμητικό WWE Hall of Fame, ενώ έχει κάνει κι άλλες εμφανίσεις σε προγράμματα της εταιρείας.

## Ηθοποιός και κωμικός
Από την δεκαετία του 1980 ξεκίνησε να ασχολείται με την υποκριτική. Έπαιξε σε τηλεοπτικές σειρές και έδωσε διάφορες παραστάσεις ως κωμικός.

## Θάνατος
Απεβίωσε από καρκίνο του πνεύμονα στο Menomonee Falls του Ουισκόνσιν στις 16 Ιανουαρίου 2025, δέκα ημέρες πριν από τα 91α γενέθλιά του.

## Παραπομπές


## Πηγές
* Προφίλ στο WWE.com

Κατηγορία:Επαγγελματίες παλαιστές
Κατηγορία:Αμερικανοί αθλητές του μπέιζμπολ
Κατηγορία:Αμερικανοί ηθοποιοί κινηματογράφου
Ντρου Κάρεϊ

Ο **Ντρου Άλισον Κάρεϊ** (*Drew Allison Carey*, 23 Μαΐου 1958) είναι Αμερικανός ηθοποιός.

## Υποκριτική
Ο Κάρεϊ έχει ασχοληθεί με την ηθοποιία, παίζοντας σε αρκετές ταινίες και σε τηλεοπτικές σειρές, αλλά και σε μουσικά βίντεο και ηλεκτρονικά παιχνίδια, αλλά κάνοντας και την λεγόμενη "Stand Up Comedy", με τίτλο το όνομά του. Έτσι απέκτησε την φήμη του, καθώς είχε αρκετούς οπαδούς.

### Παρουσιαστής
Από το 2007 έγινε και παρουσιαστής, ενός τηλεπαιχνιδιού, με το όνομα "Power of 10" και μετέπειτα το "The Price Is Right".

## Αθλήματα
Ο Κάρεϊ έχει πολλά ενδιαφέροντα για πολλά σπορ, έχει δουλέψει ως φωτογράφος για την εθνική ομάδα ποδοσφαίρου των Η.Π.Α.. Επίσης έχει μετοχές στην ποδοσφαιρική ομάδα του Σιάτλ. Είναι μέλος του WWE Hall of Fame, προς τιμήν της μικρής συμμετοχής του, στην επαγγελματική πάλη (εμφανίστηκε σε ένα Royal Rumble).

## Παραπομπές


## Πηγές
* Προφίλ στο WWE.com

Κατηγορία:Επαγγελματίες παλαιστές
Κατηγορία:Αμερικανοί τηλεπαρουσιαστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Επιχείρηση 14f13

thumb|150 px|right|Το κατ' ευφημισμόν αγαθοεργό ασθενοφόρο

Η **επιχείρηση 14f13**, αποκαλούμενη επίσης "Sonderbehandlung *([[ειδική μεταχείριση]])* 14f13", ήταν επιχείρηση  μαζικής δολοφονίας -μέσω *ευθανασίας*- φυλακισμένων των στρατοπέδων συγκέντρωσης και εργασίας της Ναζιστικής κυβέρνησης της Γερμανίας. 
Η επιχείρηση που διεξήχθη υπό την αιγίδα της «Υπηρεσίας του Ράιχ για τα σανατόρια και τα νοσοκομεία» (Reichsarbeitsgemeinschaft Heil- und Pflegeanstalten), είναι μέρος της γενικότερης επιχείρησης μαζικής εξόντωσης ανεπιθύμητων προσώπων στο Ράιχ, την γνωστής με την κωδική ονομασία "Τ-4" ή "Aktion T4" 
Αποκαλούμενη επίσης *επιχείρηση ανάπηρος* η συγκεκριμένη επιχείρηση είχε ως στόχο τη θανάτωση κατόπιν επιλογής των ακατάλληλων για εργασία και των ανίατα ασθενών φυλακισμένων. Η αρχική επιχείρηση διάρκεσε από το 1941 έως το 1944 καλύπτοντας αργότερα και άλλες ομάδες κρατουμένων στα στρατόπεδα συγκέντρωσης.

## Παραπομπές σημειώσεις


Κατηγορία:Ναζιστικά στρατόπεδα συγκέντρωσης
Κατηγορία:Εγκλήματα πολέμου
Μπιλ Γουάτς

Ο **Γουίλιαμ «Μπιλ» Γουάτς** (γεννήθηκε στις 5 Μαΐου 1939) είναι Αμερικανός επαγγελματίας παλαιστής και παραγωγός αγώνων.

## Καριέρα
### Ξεκίνημα και στιλ
Ο Γουάτς έκανε τα πρώτα του βήματα το 1963 και έγινε γνωστός για το στυλ "Καουμπόι" που χρησιμοποίησε στην καριέρα του. Αργότερα, όταν έγινε παραγωγός αγώνων, ήταν αμείλικτος και σκληρός.

### Εταιρείες
Το Universal Wrestling Federation ήταν εταιρεία που είχε υπό την κατοχή του την περίοδο 1979-1987. Το 1992 ήταν ο Εκτελεστικός Αντιπρόεδρος στο World Championship Wrestling.

### Διακρίσεις
Ο Γουάτς κατέκτησε στην καριέρα του 25 συνολικά πρωταθλήματα, ατομικά ή ομαδικά. Έμεινε για λίγο το 2008 στο WWE, ενώ το 2009 εισήχθη στο τιμητικό WWE Hall of Fame για την παρουσία του στον χώρο.

## Πηγές
* Επίσημη ιστοσελίδα
* Προφίλ στο WWE.com

## Παραπομπές


Κατηγορία:Επαγγελματίες παλαιστές
Μπομπ Άρμστρονγκ

Ο *Τζόζεφ Μέλτον Τζέιμς* (3 Οκτωβρίου 1939 - 27 Αυγούστου 2020) ήταν Αμερικανός πρώην επαγγελματίας παλαιστής, περισσότερο γνωστός ως **"Μπούλετ" Μπομπ Άρμστρονγκ**.

## Καριέρα
### NWA
Στην διάρκεια της καριέρας του, που διήρκεσε πέντε δεκαετίες, ο Άρμστρονγκ κατέκτησε πάρα πολλά πρωταθλήματα στις Νοτιοανατολικές Ηνωμένες Πολιτείες, για το National Wrestling Alliance, για το οποίο αγωνίστηκε την περισσότερη διάρκειά της. Ο Άρμστρονγκ είναι ο πατριάρχης μιας παλαιστικής οικογένειας, καθώς οι τέσσερις γιοι του έχουν ακολουθήσει δρόμο παλαιστών.

### Διακρίσεις
Ο Άρμστρονγκ στη διάρκεια της καριέρας του κατέκτησε 63 τίτλους, ομαδικούς και ατομικούς. Το 2011 τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.

## Θάνατος
Ο Άρμστρονγκ απεβίωσε από καρκίνο των οστών σε ηλικία 80 ετών στις 27 Αυγούστου 2020.

## Πηγές
*WWE Προφίλ
*Online World of Wrestling Προφίλ

## Παραπομπές


Κατηγορία:Επαγγελματίες παλαιστές
Τζέραλντ Μπρίσκο

Ο **Φλόιντ Τζέραλντ "Τζέρι" Μπρίσκο** (γεννημένος στις 19 Σεπτεμβρίου, του 1946) είναι ένας Αμερικανός επαγγελματίας παλαιστής.

## Καριέρα
Η καριέρα του, ξεκίνησε το 1969 και κράτησε για τα επόμενα 30 χρόνια, όταν και αποσύρθηκε το 2000. Από το 2009 ξεκίνησε να αναζητά ταλέντα για το WWE, ενώ έναν χρόνο πριν, το 2008, εισήχθη στο τιμητικό Hall of Fame του WWE.

### Διακρίσεις
Ο Μπρίσκο μέχρι το 1990 αγωνίστηκε για το National Wrestling Alliance και θυγατρικές του εταιρείες. Εκεί κατέκτησε 41 συνολικά τίτλους, ατομικούς και ομαδικούς. Από τότε, είχε συμβόλαιο με το World Wrestling Federation και κατέκτησε δύο Σκληροπυρηνικά πρωταθλήματα.

Στα τέλη της δεκαετίας του 1970, τα αδέρφια Μπρίσκο ανακάλυψαν τον Χαλκ Χόγκαν, που μετέπειτα έγινε ένας θρύλος της πάλης. Στο NWA, έγινε δύο φορές Παγκόσμιος Πρωταθλητής Βαρέων Βαρών και πολλές φορές Πρωταθλητής Ομάδων μαζί με τον Τζακ Μπρίσκο.

## Προσωπική ζωή
Ο Τζέραλντ Μπρίσκο, είναι αδερφός του Τζακ Μπρίσκο. Το 2010 είχε υποστεί τριπλή καρδιακή προσβολή και το 2011 μια μικρότερη.

## Πηγές
* Προφίλ στο WWE.com

Κατηγορία:Επαγγελματίες παλαιστές
Τζακ Μπρίσκο

Ο **Φρέντι Τζο "Τζακ" Μπρίσκο** (Γέννηση: 21 Σεπτεμβρίου, 1941 – Θάνατος: 1 Φεβρουαρίου, 2010) ήταν ένας Αμερικανός επαγγελματίας παλαιστής.

## Καριέρα
### Εταιρείες και Καταξίωση
Αγωνίστηκε για δύο δεκαετίες ακριβώς, από το 1965 που έκανε ντεμπούτο στον χώρο, ως το 1985. Δούλεψε για αρκετές εταιρείες, όπως το National Wrestling Alliance (NWA). Ο Μπρίσκο θεωρείται ένας από τους καλύτερους παλαιστές της εποχής του. Το 2005, ο Ντον Λέο Τζόναθαν, ένας ειδικός του σπορ, τον αποκάλεσε ως "ίσως τον καλύτερο πρωταθλητή του 20ου αιώνα".

### Διακρίσεις
Στα τέλη της δεκαετίας του 1970, τα αδέρφια Μπρίσκο ανακάλυψαν τον Χαλκ Χόγκαν, που μετέπειτα έγινε ένας θρύλος της πάλης. Στο NWA, έγινε δύο φορές Παγκόσμιος Πρωταθλητής Βαρέων Βαρών και πολλές φορές Πρωταθλητής Ομάδων μαζί με τον αδερφό του Τζέραλντ Μπρίσκο. Το 2008, μαζί με τον αδερφό του, εισήχθησαν στο WWE Hall of Fame.

## Πηγές
*WWE Hall of Fame Προφίλ

Κατηγορία:Επαγγελματίες παλαιστές
Έντι Γκράχαμ

Ο **Έντουαρντ Γκόσετ** (15 Ιανουαρίου, 1930 – 21 Ιανουαρίου, 1985), ήταν ένας Αμερικανός επαγγελματίας παλαιστής, περισσότερο γνωστός ως **Έντι Γκράχαμ**.

## Καριέρα
### Εταιρείες
Ξεκίνησε να παλεύει το 1947, σε μικρές εταιρείες στο Τέξας σε ηλικία 17 ετών. Αρχικά παρουσιάστηκε ως αδερφός του Μπάντι Ρότζερς, με το όνομα Έντι Ρότζερς. Μετέπειτα το άλλαξε σε Εντι Γκράχαμ. Αγωνίστηκε στις αρχές της καριέρας του, για το WWE, με άλλο όνομα τότε και αργότερα μεταγράφηκε στο National Wrestling Alliance.

### Διακρίσεις
Ο Γκράχαμ κατέκτησε 34 Πρωταθλήματα, ατομικά ή ομαδικά. Το 2008 εισήχθη στο τιμητικό WWE Hall of Fame. Ο Γκόσετ, ήταν επίσης και παραγωγός και δημιουργός αγώνων στην εταιρεία Championship Wrestling της Φλόριντα και Πρόεδρος στο NWA την δεκαετία του 1970.

## Πηγές
* WWE Hall of Fame Προφίλ
* Online World of Wrestling Προφίλ

Κατηγορία:Επαγγελματίες παλαιστές
Κόκο Μπι Γουέαρ

Ο **Τζέιμς Γουέαρ** (γεννημένος στις 20 Ιουνίου 1957), είναι ένας Αμερικανός πρώην επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, **Κόκο Μπι Γουέαρ**.

## Καριέρα
### Στυλ
Έκανε το ντεμπούτο του στον χώρο της επαγγελματικής πάλης το 1978. Την περισσότερη φήμη του, την απέκτησε όσο ήταν εργαζόμενος στο WWF, το σημερινό WWE, με το ψευδώνυμο "Μπέρντμαν". Ο Γουέαρ εμφανιζόταν στο ρινγκ με έναν παπαγάλο είδους μακώ, με μπλε και κίτρινο χρώμα, και κινούσε τα χέρια του, χορεύοντας, σαν πουλί, πριν αλλά και μετά τους αγώνες του.

### Εταιρείες
Πριν δουλέψει για το WWF, ο Γουέαρ ήταν μέλος πολλών παλαιστικών ομάδων, πρώτα με τον Μπόμπι Ίτον στο Μέμφις και αργότερα με τον Νόρβελ Όστιν που ήταν γνωστοί ως "The P.Y.T. Express", σε πολλές εταιρείες.

### Διακρίσεις
Σταμάτησε από την ενεργό δράση το 2009 και συνολικά όλα αυτά τα χρόνια (31), κατέκτησε 23 τίτλους, ομαδικούς και ατομικούς. Το 2009, εισήχθη στο Hall of Fame του WWE, προς τιμήν της προσφοράς του στον χώρο της επαγγελματικής πάλης.

## Παραπομπές


## Πηγές
* Προφίλ WWE Hall of Fame

Κατηγορία:Επαγγελματίες παλαιστές
Γκόρτζεους Τζορτζ

Ο **Τζορτζ Ρέιμοντ Βάγκνερ** (γέννηση 24 Μαρτίου 1915 – θάνατος 26 Δεκεμβρίου 1963) ήταν Αμερικανός επαγγελματίας παλαιστής, γνωστός με το ψευδώνυμο **Γκόρτζεους Τζορτζ**.

## Καριέρα
### Περίοδοι της ζωής του
Ο Τζορτζ ξεκίνησε την ενασχόλησή του με την επαγγελματική πάλη το 1932 και μεσουράνησε στην "Πρώτη Χρυσή Εποχή της Επαγγελματικής Πάλης", που χαρακτηρίστηκαν οι δεκαετίες 1940 και 1950. Αποσύρθηκε από την ενεργό δράση το 1962, όταν και διαγνώστηκε πως πάσχει από μια σοβαρή ασθένεια στο ήπαρ. Τον επόμενο χρόνο, έφυγε από την ζωή, από ανακοπή καρδιάς.

### Στυλ & χαρακτήρας
Στις Ηνωμένες Πολιτείες ήταν πολύ διάσημος και απέκτησε φανατικούς οπαδούς και όπως είναι λογικό, αυτά τον έκαναν έναν από τους μεγαλύτερους αστέρες της περιόδου που αγωνίστηκε. Τράβηξε τα βλέμματα των δημοσιογράφων με τον διαφορετικό χαρακτήρα του, που χαρακτηρίστηκε επιδεικτικός και χαρισματικός.

### Διακρίσεις & Υστεροφημία
Ο Τζορτζ στην καριέρα του, που διήρκεσε 30 έτη, κατέκτησε μόλις έξι τίτλους, αλλά αυτό δεν δείχνει την αξία του. Έγινε πρότυπο για χιλιάδες μεταγενέστερους παλαιστές και ήταν ένα από τα πρώτα είδωλα του χώρου, αλλά και άλλων πολεμικών τεχνών. Το 2010, εισήχθη στο τιμητικό WWE Hall of Fame.

## Παραπομπές


## Πηγές
* Προφίλ στο WWE.com

## Εξωτερικοί σύνδεσμοι
* 

Κατηγορία:Επαγγελματίες παλαιστές
Γκόρντον Σόλι

Ο **Γκόρντον Σόλι** (γεννημένος ως Φρανσίς Τζονάρντ Λαμπιάκ, 26 Ιανουαρίου 1929 – 27 Ιουλίου 2000) ήταν ένας Αμερικανός σχολιαστής αγώνων επαγγελματικής πάλης.

## Σταδιοδρομία
### Χαρακτήρας
Ο Σόλι ήταν ένας ξεχωριστός σχολιαστής αγώνων που έγραψε την δική του ιστορία, για το διαφορετικό και μοναδικό του στυλ. Η φωνή του ήταν χαρακτηριστική και ο τόνος της ήταν πάντα ήπιος και χαλαρός. Χρησιμοποιούσε πανέξυπνες εκφράσεις και ήταν λιτός και απλός. Διέφερε σε σχέση με τους υπόλοιπους συναδέλφους του, αφού ήταν πιο λακωνικός στο σχολιασμό του. 

### Εταιρείες
Ξεκίνησε την καριέρα του, από την Φλόριντα και δούλεψε κυρίως για το World Championship Wrestling. Επίσης ήταν ο κύριος σχολιαστής στο Τζόρτζια Championship Wrestling, στο Championship Wrestling από την Φλόριντα και στο Continental Championship Wrestling και άλλα.

## Αναγνώριση
Το 2008 το World Wrestling Entertainment τον τίμησε, εισάγοντάς τον στο Hall of Fame.

## Παραπομπές


## Πηγές
* Προφίλ στο WWE.com

## Εξωτερικοί σύνδεσμοι
* 

Κατηγορία:Επαγγελματίες παλαιστές
Χάουαρντ Φίνκελ

Ο **Χάουαρντ Φίνκελ** (*Howard Finkel *, 7 Ιουνίου 1950 – 16 Άπριλιου 2020) ήταν Αμερικανός εκφωνητής αγώνων επαγγελματικής πάλης.

## Καριέρα
Ο Χάουαρντ Φίνκελ ξεκίνησε την καριέρα του σε ηλικία 25 ετών, το 1975. Από το 1977, ξεκίνησε την συνεργασία του με τον Βινς Μακμάν, στο τότε World Wide Wrestling Federation και αποτελεί τον πρώτο και μακροβιότερο εργαζόμενο της σημερινής εταιρείας WWE. 

### Άλλες ασχολίες
Ο Φίνκελ εκτός από εκφωνητής αγώνων, έχει διατελέσει και ανιχνευτής ταλέντων και και υπεύθυνος ταλέντων. Επίσης, έχει συμμετάσχει σε διάφορες σεναριακές αντιπαλότητες, με παλαιστές όπως ο Τζεφ Τζάρετ, ο Κρις Τζέρικο και άλλοι.

### Διακρίσεις
Για την προσφορά του στον χώρο της επαγγελματικής πάλης και την τεράστια συνεισφορά του στην εταιρεία WWE, τιμήθηκε το 2009, με την εισαγωγή του στο Hall of Fame της εταιρείας.

## Πηγές
* Προφίλ στο WWE.com

Κατηγορία:Επαγγελματίες παλαιστές
Μαντ Ντογκ Βασόν

Ο **Μωρίς Βασόν** (*Joseph Maurice Régis Vachon*, 1 Σεπτεμβρίου 1929 − 21 Νοεμβρίου 2013) ήταν Καναδός πρώην επαγγελματίας παλαιστής, γνωστός και ως **Μαντ Ντογκ Βασόν**.

## Προσωπική ζωή
Γεννήθηκε στο Μόντρεαλ του Κεμπέκ στον Καναδά. Τα αδέρφια του, Πολ και Βίβιαν είναι επίσης παλαιστές, όπως και η ανιψιά του, Λυνά Βασόν. Έχει παντρευτεί τρεις φορές και έχει αποκτήσει έξι παιδιά, εφτά εγγόνια και δύο δισέγγονα.

## Καριέρα
### Εταιρείες
Η ενασχόλησή του με την επαγγελματική πάλη, ξεκίνησε το 1950 και διήρκεσε τέσσερις δεκαετίες, αφού αποσύρθηκε το 1986. Είναι γνωστός για την περίοδο που αγωνίστηκε στο AWA, όπου ήταν ένας από τους καλύτερους αντιπαθητικούς παλαιστές βάση σεναρίου.

### Διακρίσεις
Στην καριέρα του, διάρκειας 36 ετών, κατέκτησε 34 τίτλους, ομαδικούς ή ατομικούς. Το 2010, προς τιμήν της προσφοράς του στον χώρο της επαγγελματικής πάλης, εισήχθη στο τιμητικό WWE Hall of Fame.

## Παραπομπές


## Πηγές
* Προφίλ στο WWE.com

Κατηγορία:Επαγγελματίες παλαιστές
Άμπντουλαχ ο Σφαγεύς

Ο **Λάουρενς Ρόμπερτ "Λάρι" Σρίβ** (γεννημένος στις 11 Ιανουαρίου 1941) είναι Καναδός βετεράνος επαγγελματίας παλαιστής, γνωστός ως **Άμπντουλαχ ο Σφαγεύς**.

## Καριέρα
### Χαρακτήρας
Χαρακτηρίζεται ως ένας από τους πιο έμπειρους και αναγνωρίσιμους παλαιστές αφού η καριέρα του κρατάει από το 1958, και είναι ο θεμελιωτής του σκληρού τρόπου πάλης, γνωστού ως "hardcore" ο οποίος αξιοποιείται από τα περισσότερα promotions παγκοσμίως. Το ψευδώνυμο **Αμπντουλάχ ο Σφαγεύς** του δόθηκε αφού ήταν γνωστός για τον ακραίο τρόπο που αγωνιζόταν. Στα ρινγκ παρουσιάζεται ως αγριάνθρωπος από τη Σαουδική Αραβία. Στο κρανίο του, έχει σημάδια, που λέγεται ότι προήλθαν από πληγές μέσα σε αγώνα. Μέσα σε αυτά τα σημάδια, σύμφωνα με τον Μικ Φόλεϊ, έβαζε αιχμηρά αντικείμενα για να τρομοκρατήσει τους οπαδούς. Κάποιοι άλλοι λένε πως τα σημάδια είναι εμφυτεύματα από χειρουργική επέμβαση. Ο ίδιος δεν έχει αποκαλύψει τι πραγματικά είναι αλήθεια.

### Τρόπος που αγωνιζόταν
Ο τρόπος που αγωνίζεται είναι πολύ επικίνδυνος και ακραίος. Έτσι έχει ασκηθεί έντονη κριτική στο πρόσωπό του, αφού εκτός των άλλων, ο ίδιος μάτωνε εσκεμμένα μερικές φορές για να ρίξει το αίμα του πάνω στις πληγές που είχε προκαλέσει στους αντιπάλους του. Πολλοί παλαιστές, όπως ο Μπίλι Γκράχαμ, έχουν ασκήσει έντονη κριτική προς εκείνον. Το 2011 μάλιστα, που ο Άμπντουλαχ εισήχθη στο WWE Hall of Fame, ο Γκράχαμ ζήτησε να αφαιρεθεί το όνομά του. Ο παλαιστής Ντεβόν Νίκολσον, γνωστός ως Χάνιμπαλ, που πάλεψε με τον Άμπντουλαχ τον μήνυσε επιτυχώς αποσπώντας του 2.3 εκατομμύρια δολάρια, ισχυριζόμενος πως κόλλησε την ασθένεια ηπατίτιδα C από τον Αμπντούλαχ.

## Πηγές
* Προφίλ στο WWE

## Παραπομπές


Κατηγορία:Επαγγελματίες παλαιστές
Πληρωμή ανά προβολή (TNA)

[300px|thumb|right|Η σκηνή τoυ [TNA Bound for Glory|Bound for Glory το 2004.]]

Τα σόου Πληρωμής ανά Προβολή (ή Pay Per View) είναι συνδρομητικά τηλεοπτικά προγράμματα, που διοργανώνονται απο την εταιρεία επαγγελματικής πάλης Total Nonstop Action Wrestling.

Σε αυτές τις διοργανώσεις, οι παλαιστές εκτελούν σκηνοθετημένους αγώνες και προσπαθούν να διασκεδάσουν το κόσμο με δράση εντός και εκτός του ρινγκ. Στα σόου αυτά πολλές φορές γίνεται η κορύφωση των σεναριακών αντιπαλοτήτων των παλαιστών και θεωρείται η μεγαλύτερη πηγή εσόδων για την εταιρία.

## Ιστορία
Αρχικά, το TNA Wrestling διοργάνωνε τα Pay Per View κάθε εβδομάδα, ξεκινώντας απο τις 19 Ιουνίου 2002 και τελειώνοντας στις 8 Σεπτεμβρίου 2004. Στις 7 Νοεμβρίου 2004, διοργανώθηκε το πρώτο μηνιαίο pay per view, το Victory Road και δεύτερο ήταν το Turning Point. Το 2005 οργανώθηκαν άλλα δέκα ppv, ενώ τέσσερα απο αυτά υπάρχουν έως σήμερα.

## Μελλοντικά Pay Per View
Τα παρακάτω pay-per-views θα διεξαχθούν απο το TNA:

## Όλα τα Pay Per View

## Πηγές
*http://prowrestling.wikia.com/wiki/List_of_TNA_pay-per-view_events 
*http://impactwrestling.com/news/item/4010-NEWS-TNA-IMPACT-WRESTLING
Κατηγορία:Επαγγελματική Πάλη
Συμεών ο Θαυμαστορείτης

Ο **Συμεών ο Θαυμαστορείτης** (521-596) ήταν Χριστιανός ασκητής του Βυζαντίου, που έζησε τον 6ο αιώνα μ.Χ. Είναι άγιος της Εκκλησίας.

## Βιογραφικά στοιχεία
Γεννήθηκε στην Αντιόχεια από γονείς Εδεσσινούς το 521. Η μητέρα του Μάρθα ήταν υμνωδός. Από πολύ νεαρή ηλικία στράφηκε στον ασκητισμό επιλέγοντας ως μορφή άσκησης τον στυλιτισμό, εξ ου και η ονομασία του ως *Νέος Στυλίτης*. Αποσύρθηκε σε περιοχή έξω από την Αντιόχεια. Τα θαύματα που του αποδόθηκαν τον έκαναν να ονομαστεί ο τόπος άσκησής του, ως *Θαυμαστό Όρος*. Σύντομα γύρω του, συγκεντρώθηκαν αρκετοί νέοι ασκητές ως μαθητές του, ενώ προσείλκυσε και πολλούς προσκυνητές. Ενώ αρχικά διέμεναν σε καλύβες, οι μαθητές του σύντομα κατασκεύασαν λίθινο οίκημα με ναό για την κάλυψη και των λατρευτικών αναγκών τους. Τον βίο του συνέταξε ο μαθητής του και κατοπινός επίσκοπος Κύπρου Αρκάδιος και ο Νικηφόρος Ουρανός. Πέθανε σε ηλικία εβδομήντα πέντε ετών το 596. Η Εκκλησία τιμά την μνήμη του στις 24 Μαΐου.

## Συγγραφικό έργο
Προϊόν της ομιλητικής-παραινετικής του δράσης προς τους προσερχόμενους θαυμαστές του, είναι οι *Τριάκοντα Ομιλίαι* του. Το περιεχόμενό τους είναι ασκητικό και ηθικό, με παραλήπτες τους ασκητές. Επικεντρώνεται στην προβολή της εγκράτειας, της καταδίκης των παθών και άλλων. Όλες ή οι περισσότερες, προέρχονται από την περίοδο που ήταν νέος, από την ηλικία των έντεκα ετών έως τα είκοσι τέσσερά του χρόνια. Επιστολές πρέπει να αντάλλασσε και με σημαίνοντα πρόσωπα. Διασώζεται μία προς τον αυτοκράτορα Ιουστίνο Β, όπου του αναφέρεται στην ανάγκη τιμωρίας των Σαμαρειτών που είχαν εξεγερθεί την περίοδο εκείνη, προκαλώντας σφαγές χριστιανών και καταστροφές των ναών τους. Η επιστολή αυτή αναγράφεται στα πρακτικά της Ζ΄ Οικουμενικής Συνόδου. Επίσης μας έχουν διασωθεί τρία τροπάρια για τον σεισμό και άλλα στα Μηναία.

## Παραπομπές


## Πηγές
* Παναγιώτης Χρήστου, *Ελληνική Πατρολογία*, τόμ. Ε, εκδ. Κυρομάνος, Θεσσαλονίκη, 2006, σσ. 402-403

Κατηγορία:Στυλίτες
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Σύροι μοναχοί
Πέτρος Λαοδικείας

Ο **Πέτρος Λαοδικείας** ήταν χριστιανός επίσκοπος, πιθανότατα Λαοδικείας, και έζησε τον 7ο-8ο αιώνα μ.Χ.

## Βίος
Δεν γνωρίζουμε πολλές πληροφορίες για το πρόσωπο του Πέτρου Λαοδικείας. Έζησε τον 7ο-8ο αιώνα μ.Χ.

## Συγγραφικό έργο
Σε διάφορες ερμηνευτικές σειρές υπάρχουν υπομνήματα άλλα σύντομα και άλλα πιο εκτενή ή μεμονωμένα σχόλια, τα οποία στη χειρόγραφη παράδοση αναφέρονται στον Πέτρο Λαοδικείας. Έτσι του αποδίδονται σχόλια στο *[[Κατά Μάρκον Ευαγγέλιον|Κατά Μάρκον]]*, *Εις τον Λουκάν*, *Εις Ματθαίον*, *Εις τον Ιωάννην*.

## Πηγές
* Παναγιώτης Χρήστου, *Ελληνική Πατρολογία*, τομ.Ε, εκδ. Κυρομάνος, Θεσ/νίκη, 2006, σελ. 519-520

Κατηγορία:Βυζαντινοί κληρικοί
Κατηγορία:Επίσκοποι Λαοδικείας
Μόδεστος Ιεροσολύμων

Ο **Άγιος** **Μόδεστος Ιεροσολύμων** (πέθανε το 634) είναι χριστιανός επίσκοπος της Ιερουσαλήμ που ανακηρύχθηκε Άγιος και έζησε ως ασκητής μεταξύ 6ου και 7ου αιώνα.

## Βιογραφικά στοιχεία
Δεν γνωρίζουμε πολλές πληροφορίες για τη ζωή του. Ήταν ηγούμενος της Λαύρας του Θεοδοσίου κοντά στην Ιερουσαλήμ. Μετά την απαγωγή του Ζαχαρία Ιεροσολύμων από τους εισβολείς Πέρσες το 614, ανέλαβε τοποτηρητής ο Μόδεστος για δεκαέξι χρόνια , μέχρι δηλαδή το 631 οπότε έγινε και πατριάρχης Ιεροσολύμων. Πέθανε το 634 κατά τη διάρκεια ενός ταξιδιού. Η Εκκλησία τον τιμά ως άγιο στις 16 Δεκεμβρίου: είναι προστάτης των αροτριώντων βοών.

## Συγγραφικό έργο
Ο Μέγας Φώτιος μας αναφέρει δύο ομιλίες του μία «Εις τας Μυροφόρους» και μία «Εις την Υπαπαντήν του Κυρίου». Ακόμα μας έχει σωθεί μια αρμενιστί επιστολή του προς τον επίσκοπο της Αρμενικής Εκκλησίας Κομιτά. Φέρεται να έχει γράψει το Κανονάριο των Ιεροσολύμων.

## Παραπομπές


## Πηγές
* Παναγιώτης Χρήστου, Ελληνική Πατρολογία, τομ. Ε, εκδ.Κυρομάνος, Θεσ/ίκη 2006, σελ.496

Κατηγορία:Πατριάρχες Ιεροσολύμων
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 7ου αιώνα
Κατηγορία:Επίσκοποι του 7ου αιώνα
1850 Κόχουτεκ

Ο **Κόχουτεκ (Kohoutek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,838. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Τσέχου αστρονόμου Λούμπος Κόχουτεκ, γνωστού και από τον ομώνυμο κομήτη (η ονομασία δόθηκε πολύ μεταγενέστερα από την ανακάλυψη).

## Φυσικά χαρακτηριστικά
Τα φυσικά χαρακτηριστικά του Κόχουτεκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοχουτεκ
Λεξ Λούγκερ

Ο **Λάουρενς Βάντελ "Λάρι" Πφολ** (*Lawrence Wendell "Larry" Pfohl*, 2 Ιουνίου 1958) είναι Αμερικανός πρώην επαγγελματίας παλαιστής και παίκτης ράγκμπι, γνωστότερος με το ψευδώνυμο **Λεξ Λούγκερ**. Αυτή την περίοδο έχει συμβόλαιο με την εταιρεία πάλης WWE, στην οποία έχει διάφορους παρασκηνιακούς ρόλους.

## Καριέρα
Έκανε τα πρώτα του βήματα στον χώρο την δεκαετία του 1980, και το 1985 έκανε το ντεμπούτο του. Αγωνίστηκε έως και το 2006, όταν αποφάσισε να αποσυρθεί από την ενεργό δράση. Από το 2011, έχει παρασκηνιακούς ρόλους στην εταιρεία WWE, με την οποία έχει υπογράψει συμβόλαιο.

### Εταιρείες
Ο Λούγκερ, έχει συνεργαστεί με τις καλύτερες εταιρείες επαγγελματικής πάλης των Ηνωμένων Πολιτειών. Έχει περάσει από το National Wrestling Alliance (NWA), από το World Championship Wrestling (WCW), και από το World Wrestling Federation (WWF), γνωστό πλέον ως World Wrestling Entertainment (WWE). Επίσης, το 2003 και το 2006 είχε μερικές εμφανίσεις και για το Total Nonstop Action Wrestling (TNA)

### Διακρίσεις
Μέσα στις διακρίσεις του, στην ενασχόλησή του με την επαγγελματική πάλη, έχει γίνει τρεις φορές Παγκόσμιος Πρωταθλητής, κατακτώντας δύο φορές το Παγκόσμιος Πρωτάθλημα Βαρέων Βαρών WCW και μια το Παγκόσμιο Πρωτάθλημα Βαρέων Βαρών WWA. Είναι πέντε φορές Πρωταθλητής Βαρέων Βαρών Ηνωμένων Πολιτειών NWA/WCW, που είναι και ρεκόρ κατακτήσεων, καθώς έχει και το ρεκόρ θητείας του τίτλου και μεικτών ημερών κατοχής του. Το 1994 ήταν ο νικητής του αγώνα Royal Rumble (μαζί με τον Μπρετ Χαρτ).

## Πηγές
* Προφίλ στο WWE.com

## Παραπομπές


Κατηγορία:Επαγγελματίες παλαιστές
Λου Θεζ

Ο **Αλοίσιους Μάρτιν "Λου" Θεζ** (*Aloysius Martin "Lou" Thesz*, γεννήθηκε ως Λάτζος Τίζα, 24 Απριλίου 1916 - 28 Απριλίου 2002) ήταν Αμερικανός παλαιστής.

## Καριέρα
### Διάρκεια
Ο Λου Θεζ ξεκίνησε την καριέρα του σε ηλικία 16 ετών, το 1932 και μέχρι το 1990 ακόμα έδινε σποραδικά αγώνες, σε ηλικία πάνω από 70 έτη. Θεωρείται γενικά, πως ήταν ένας από τους κορυφαίους επαγγελματίες παλαιστές του 20ου αιώνα και όλων των εποχών. Ακόμα και μετά το τέλος της καριέρας του, συνέχισε σε άλλα πόστα, όπως μάνατζερ άλλων παλαιστών, εκπαιδευτής και παραγωγός αγώνων πάλης.

### Διακρίσεις
Στην τεράστια καριέρα του, κατέκτησε πολλούς τίτλους. Έγινε έξι φορές Παγκόσμιος Πρωταθλητής, κατακτώντας τον σημαντικότερο τίτλο της εποχής του το Παγκόσμιο Πρωτάθλημα Βαρέων Βαρών της εταιρείας NWA, τρεις φορές. Το συγκεκριμένο πρωτάθλημα, σε άθροισμα και των τριών θητειών του, το κράτησε για 10 χρόνια, τρεις μήνες και εννέα ημέρες (3,749 ημέρες σύνολο), πιο πολύ από κάθε άλλον παλαιστή όλων των εποχών.

### Τεχνική
Εκτός από όλα τα άλλα κατορθώματά του, ο Λου Θεζ, θεωρείται πρωτοπόρος και μέσα στο ρινγκ, καθώς του χρεώνονται ως δικές του, πολλές σύγχρονες κινήσεις επαγγελματικής πάλης, ειδικότερα λαβές υποταγής, που χρησιμοποιούν παλαιστές όπως ο Σι Εμ Πανκ και ο Τζον Σίνα την σημερινή εποχή, αλλά και το powerbomb, που χρησιμοποίησαν πολλοί θηριώδεις παλαιστές.

## Παραπομπές


## Πηγές
*Φόρουμ του Λου Θεζ
*Προφίλ του Λου Θεζ στο ''Online World of Wrestling''
*Προφίλ του Λου Θεζ στο IMDB.com
*Προφίλ του στο puroresu.com

## Εξωτερικοί σύνδεσμοι
* 

Κατηγορία:Επαγγελματίες παλαιστές
Chyna

Η **Τζοάν Μαρί Λάουρερ**, (αγγλικά:*Joan Marie Laurer*, 27 Δεκεμβρίου 1969 - 17 Απριλίου 2016), περισσότερο γνωστή ως **Chyna** (*Τσάινα*), ήταν Αμερικανίδα παλαίστρια, πορνοστάρ και μπόντιμπιλντερ.

## Επαγγελματική Πάλη
Είναι περισσότερο γνωστή για την καριέρα της στο WWE, όταν εργαζόταν εκεί ήταν γνωστό ως World Wrestling Federation (WWF). Δούλεψε για την εν λόγω εταιρεία από το 1997 ως το 2001. Εκεί, λόγω της εξωπραγματικής για τα γυναικεία δεδομένα σωματικής της διάπλασης, χαρακτηρίστηκε ως το "Ένατο Θαύμα του Κόσμου", αφού το όγδοο ήταν ο Αντρέ ο Γίγαντας. Ξεκίνησε ως σωματοφύλακας του Τριπλ Έιτς και οι δύο ήταν ζευγάρι στην πραγματικότητα εκείνη την περίοδο. Ήταν και οι δύο μέλη της D-Generation X, μαζί με άλλους παλαιστές ως το 1999. Αποχώρησε από την εταιρεία το 2001, αφότου είχε αρκετές διακρίσεις. Η σχέση του Τριπλ Έιτς με την Στέφανι Μακμάν ήταν ένας λόγος που έφυγε. Το 2004 ανακοίνωσε την απόσυρσή της, αλλά το 2011, επέστρεψε για λίγο διάστημα στην δράση για το Total Nonstop Action Wrestling.

### Διακρίσεις
Ήταν και είναι η μόνη γυναίκα που αγωνιζόταν στην κατηγορία των ανδρών. Ήταν η πρώτη γυναίκα που αγωνίστηκε σε αγώνα Royal Rumble, σε τουρνουά King of the Ring και σε αγώνα για το Πρωτάθλημα WWE. Το 1999 έγινε η πρώτη και η μοναδική γυναίκα που κατακτά το Διηπειρωτικό Πρωτάθλημα WWE, και μάλιστα δύο φορές. Έχει κατακτήσει επίσης το Αυθεντικό Πρωτάθλημα Γυναικών.

## Εκτός πάλης
Εκτός της επαγγελματικής πάλης, η Λάουρερ έχει εμφανιστεί σε περιοδικό του Playboy δύο φορές, όπως και σε πάρα πολλές τηλεοπτικές σειρές, τηλεοπτικά σόου και ριάλιτι, καθώς και σε ταινίες. Έχει πρωταγωνιστήσει επίσης και σε ταινίες πορνό.

Βρέθηκε νεκρή στην κατοικία της στην Καλιφόρνια στις 20 Απριλίου 2016.

## Παραπομπές


## Εξωτερικοί σύνδεσμοι
* http://www.onlineworldofwrestling.com/profiles/c/chyna.html

Κατηγορία:Επαγγελματίες παλαιστές
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί πορνογραφικών ταινιών
Στέφανι Μακμάν

Η **Στέφανι Μακμάν Λεβέσκ** (*Stephanie Marie Levesque*, 24 Σεπτεμβρίου 1976) είναι Αμερικανίδα πρώην επαγγελματίας παλαιστής, παραγωγός αγώνων πάλης και μεταβατική πρόεδρος και διευθύνων σύμβουλος στην εταιρεία πάλης WWE από το 2022, στην οποία ιδιοκτήτης και πρόεδρος έως την παραίτησή του το 2022 ήταν ο πατέρας της, Βινς Μακμάν και αντιπρόεδρος είναι ο σύζυγος της, Τριπλ Έιτς.

## Καριέρα
### Επαγγελματική Πάλη
Η Στέφανι Μακμάν πρωτοεμφανίστηκε στο WWE, το 1999, σε ένα σενάριο με τον Αντερτέικερ. Από τότε, είναι μέρος αρκετών σεναρίων, όπως μια σεναριακή σχέση με τον Τεστ, αργότερα με τον Κρις Τζέρικο, και πριν τον Τζέρικο, με τον Τριπλ Έιτς, με τον οποίο είχε σχέση και στην πραγματική ζωή, την οποία επισημοποίησαν το 2003.

### Διακρίσεις
Η Μακμάν έχει κατακτήσει το Αυθεντικό Πρωτάθλημα Γυναικών μια φορά, ενώ έχει διατελέσει και Γενική Διευθύντρια στα ρόστερ του ECW, του SmackDown και του Raw. Από το 2007 είναι Εκτελεστική Αντιπρόεδρος Προσωπικού στην εταιρεία.

**Προσωπική Ζωή**

Το 2003 η Στέφανι και ο Τριπλ Έιτς επισημοποιήσαν την σχέση τους. Το 2005 αποκτούν το πρώτο τους παιδί, το 2008 το δεύτερο και το 2010 το τρίτο τους παιδί.

**WWE 2013-**

Aπό το 2013 εμφανίζεται μαζί με τον συζύγό της στο Monday Night Raw. Tο 2014 προσπάθησαν να ΄΄καταστρέψουν΄΄ αρκετούς παλαιστές όπως Ντάνιελ Μπράιαν,Τζον Σίνα.

## Παραπομπές


## Πηγές
* Προφίλ στο WWE.com
* Προφίλ στο OWoW.com
* Διεύθυνση του WWE 

Κατηγορία:Επαγγελματίες παλαιστές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Λιβ Σράιμπερ

[μικρογραφία|303x303εσ|Ο Σράιμπερ με τη σύζυγό του, [Ναόμι Γουότς, το 2012]]
Ο **Ισάακ Λιβ Σράιμπερ** (αγγλικά: *Isaac Liev Schreiber*, 4 Οκτωβρίου 1967) είναι Αμερικανός ηθοποιός, παραγωγός, σκηνοθέτης και σεναριογράφος.

## Καριέρα
Έγινε γνωστός στα τέλη της δεκαετίας του 1990 και στις αρχές της δεκαετίας του 2000, έχοντας αρχικά εμφανιστεί σε αρκετές ανεξάρτητες ταινίες, και αργότερα σε γνωστές Χολυγουντιανές παραγωγές, συμπεριλαμβανομένων της τριλογίας των θρίλερ *[[Scream]]*, όπως επίσης των *Φαντάσματα, Το Ποσό όλων των Φόβων, [[X-Men η Αρχή: Γούλβεριν|X-Men η αρχή: Γούλβεριν]], Salt and Goon*. Ο Σράιμπερ είναι επίσης καταξιωμένος ηθοποιός του θεάτρου, έχοντας λάβει μέρος σε αρκετές παραγωγές του Μπρόντγουεϊ. Το 2005, ο Σράιμπερ κέρδισε ένα Βραβείο Τόνυ για την απόδοσή του στο θεατρικό έργο *Glengarry Glen Ross*. Αυτόν τον χρόνο, ο Σράιμπερ έκανε επίσης το ντεμπούτο του ως σκηνοθέτης και συγγραφέας με το *[[Όλα Είναι Φωτισμένα|Όλα είναι φωτισμένα]]*, βασισμένο στη νουβέλα με τον ίδιο τίτλο. Το 2021, έπαιξε σε μία από τις ιστορίες της σπονδυλωτής ταινίας του Γουές Άντερσον *[[Η γαλλική αποστολή (ταινία)|Η γαλλική αποστολή]]*.

## Προσωπικη ζωή
Ο Σράιμπερ είναι σε σχέση με την Ναόμι Γουότς, με την οποία έχει δύο παιδιά.

## Φιλμογραφία

## Παραπομπές


## Εξωτερικοί σύνδεσμοι
* 
* Συνέντευξη με το ''Λεπτομέρειες''
* Συνέντευξη με το ''Μόδα των Αντρών''
* Συνέντευξη με το περιοδικό ''W''

Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες
Κατηγορία:Νικητές βραβείου Tony
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Απόφοιτοι της Βασιλικής Ακαδημίας Δραματικής Τέχνης
Υψηλά Άνδρου

Τα **Υψηλά** (ή **Υψηλού**) είναι χωριό στην Άνδρο.

## Τοποθεσία
Έχει υψόμετρο 220 μέτρα και πληθυσμό 60 κατοίκων (απογραφή 2021).

Απέχει από τη Χώρα 5 χιλιόμετρα και από το Γαύριο περίπου 25 χιλιόμετρα.

Βρίσκεται σε μία πλαγιά του όρους Πέταλο στη βουνοκορφή Σταυρός.

## Αρχαιολογικά
Η αρχαία πόλη της Υψηλής βρίσκεται στο Απροβάτου και ανακαλύφθηκε στις αρχές της δεκαετίας του '80. Από τις ανασκαφές αποκαλύφθηκε ναός στο κέντρο της ακρόπολης, κτήρια και τμήμα του τείχους και κινητά ευρήματα. Το ιερό (μάλλον της θεάς Δήμητρας) ιδρύθηκε τον 8ο αιώνα π.Χ. και λειτουργούσε ως το δεύτερο τέταρτο του 5ου αιώνα π.Χ.

Αποτελεί έναν από τους σημαντικότερους οχυρωμένους οικισμούς της πρώιμης εποχής του Σιδήρου στο Νότιο Αιγαίο.

## Διοικητικά
Το 1835, ο οικισμός Υψηλού προσαρτήθηκε στον δήμο Άνδρου. Το 1912, αποσπάται από το δήμο και προσαρτάται στην κοινότητα Λαμύρων και πλέον αναφέρεται ως "(τα) Υψηλά".

Κατά τη διοικητική διαίρεση ως το 2010 με το σχέδιο “Καποδίστριας”, τα Υψηλά ανήκαν στο Τοπικό Διαμέρισμα Λαμύρων του πρώην Δήμου Άνδρου.

Πλέον ανήκει στη δημοτική ενότητα Άνδρου στην Περιφέρεια Νοτίου Αιγαίου, σύμφωνα με το Πρόγραμμα Καλλικράτης.

## Παραπομπές

## Πηγές

* Χάρτης: Orama αρ. 307 Άνδρος

Κατηγορία:Χωριά της περιφερειακής ενότητας Άνδρου
Γαυριονήσια

Τα **Γαυριονήσια** είναι συστάδα βραχονησίδων και κοντά στο Γαύριο της Άνδρου. Το σύμπλεγμα θεωρείται επικίνδυνο για τα σκάφη που προσεγγίζουν τον όρμο και τα αγκυροβόλια του Γαυρίου.  Το 1999 το φορτηγό πλοίο «Μαστροπέτρος» προσέκρουσε στα αβαθή υφάλου της περιοχής και βυθίστηκε, ενώ το 2019 το δεξαμενόπλοιο «Άγ. Γεώργιος» προσάραξε σε γνωστό βράχο πλησίον του συμπλέγματος και υπέστη ρήγμα. 

## Ονοματολογικά
Σχετικά με τις ονομασίες ορισμένων νησίδων του συμπλέγματος και την ταυτοποίησή τους υπάρχει διαχρονικά μια σύγχυση. Διαπιστώνεται χρήση εναλλακτικών ονομάτων, ενώ διαφέρει και το πλήθος των παρατιθέμενων ονομάτων σε διάφορες καταγραφές ή αναφορές, καθόσον δεν υπάρχει κοινή αντίληψη για ορισμένες νησίδες που φαίνεται να είναι απλά μικροί βράχοι ή σκόπελοι. Σύμφωνα με την Υδρογραφική Υπηρεσία του Πολεμικού Ναυτικού, τα νησάκια είναι τα Μεγάλο (Μεγάλο Νησί ή Μεγανήσι, σε άλλες πηγές), Ακαμάτης, Πράσσο (ή Πρασ[σ]ονήσι σε άλλες πηγές), Τουρλέτα (ή Τουρλίτης σε άλλες πηγές) και Πλατύ, ενώ υπάρχουν και μερικοί ακόμα *βράχοι*· κατονομάζονται επίσης οι κοντινοί βράχοι Ρόσα και ο ύφαλος Βουβή.

Ο γιατρός και λόγιος Κωνσταντίνος Α. Γουναρόπουλος, ο οποίος είχε υπηρετήσει στο Γαύριο την περίοδο 1865-66, σε ένα κείμενό του τού 1872, παρέθετε τις ονομασίες των Γαυριονησίων ως εξής: *Μέγα νησίον, Μακεδόνα, Ακαμάτης, Πρασονήσιον και Λαγονήσιον ή Αλογονήσιον*. Σημείωνε, δε, πως ο Ραγκαβής ανακριβώς θεωρούσε όλα νησιά σκοπέλους εκτός από ένα που λανθασμένα το κατονόμαζε *Καιρονήσι*, αναφέροντας (ο Κ.Α.Γ.) ως σκόπελο μόνο τον *Τουρλίτη*. Το 1880, ο καθηγητής του Πανεπιστημίου Αθηνών Αντώνιος Μηλιαράκης έγραφε σε βιβλίο του πως τα Γαυριονήσια ονομάζονταν Μεγάλο νησί, Καπητήτα, Λαγωνήσι [sic], Αλιδονήσι, Πλάτη και Πρασσονήσι και οι παρακείμενοι σκόπελοι Τουρλίτης, Βουβή και Ρώσα [sic]. Τα ίδια επανέλαβε και ο ιστορικός και λαογράφος της Άνδρου Δημήτριος Πασχάλης σε κείμενό του τού 1928, Σε μεταγενέστερο ονοματολογικό πόνημά του, ανέφερε την ονομασία *Πλατύ* ως εναλλακτική του Πρασονησίου Για το Αλιδονήσι σημείωνε, στο ίδιο, ότι είχε λάβει το όνομά του από ένα είδος χταποδιού, την αλιδόνα, που ήταν άφθονο στα νερά του, πως ήταν το δυτικότερο νησάκι του συμπλέγματος, με υψόμετρο 120 πόδια και απόσταση 1,5 ναυτικά μίλια από το φάρο του Γαυρίου, και ότι εναλλακτικά αποκαλείτο *Γάιδαρος*.  

## Άλλα στοιχεία
Οι νησίδες του συμπλέγματος (αναφερόμενες ως Πράσσο, Ακαμάτης, Πλατύ, Γάιδαρος, Τουρλίτης και Μεγάλο) συμπεριελήφθησαν το 2000 στους τόπους ιδιαίτερου φυσικού κάλλους, συνεπώς επάνω τους επιτρέπονται μόνο παραδοσιακές ασχολίες αγροτικού χαρακτήρα (όπως λ.χ. η μελισσοκομία) και απαγορεύονται οι νέες κατασκευές πλην φάρων ή κτισιμάτων προσαρμοσμένων στο περιβάλλον, που σχετίζονται με την εθνική άμυνα ή την επιστημονική έρευνα. Το 2012 τα Γαυριονήσια φέρονταν να περιλαμβάνονται σε λίστα με ακατοίκητα ελληνικά νησιά και νησίδες που το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) επρόκειτο να διαθέσει ή διέθετε για εμπορική εκμετάλλευση σε ιδιώτες.

## Σημειώσεις

## Παραπομπές


Κατηγορία:Βραχονησίδες της Άνδρου
Τουρλίτης

Ο **Τουρλίτης** είναι γραφικός φάρος πάνω σε έναν μικρό βράχο, απέναντι από το ενετικό κάστρο στην άκρη της Χώρας της Άνδρου. Είναι σήμα κατατεθέν () του νησιού. Ο φάρος πρωτολειτούργησε το 1897 αλλά καταστράφηκε ολοσχερώς σε βομβαρδισμό του Β΄ Παγκοσμίου Πολέμου το 1943. Στην θέση του είχε στηθεί ένας σιδερένιος οβελός. Η ανακατασκευή  του ανατέθηκε από τον Αλέκο και την Μαριέττα Γουλανδρή εις μνήμη της κόρης τους Βιολάντας, στους πολιτικούς μηχανικούς  Βασίλη Τσόγκα και Ξένια Χαλικιοπούλου. Την εποπτεία του έργου είχε η ΑΝΔΡΙΑΚΗ Shipping Co Ltd. Ο φάρος φωτοδοτήθηκε ξανά το 1995. Ο Τουρλίτης έγινε γραμματόσημο το 2009 και ταξίδεψε σε όλο τον κόσμο. Αναφέρεται επίσης με το όνομα Τουρλέτα Άνδρου.****

## Εξωτερικοί σύνδεσμοι
* Τουρλίτης. Ο ιστορικός φάρος που γκρέμισαν οι Γερμανοί και αναστήλωσε ο Γουλανδρής.... στην Μηχανή του Χρόνου.

## Σημείωση
Στην Άνδρο, στα δυτικά του νησιού, στη Δημοτική Ενότητα Υδρούσας και το μικρό σύμπλεγμα νησίδων Γαυριονήσια, υπάρχει με το ίδιο όνομα η  βραχονησίδα Τουρλίτης.

## Παραπομπές


Κατηγορία:Φάροι στην Ελλάδα
Κατηγορία:Βραχονησίδες της Άνδρου
Σίμος Β. Κεδίκογλου

Ο **Σίμος (Συμεών) Κεδίκογλου** (Αθήνα, 14 Νοεμβρίου 1963) είναι Έλληνας δημοσιογράφος και πολιτικός, πρώην Υφυπουργός Αγροτικής Ανάπτυξης και Βουλευτής Ευβοίας της Νέας Δημοκρατίας.

## Βιογραφικά στοιχεία
Γεννήθηκε στην Αθήνα και είναι γιος του Βασίλη Κεδίκογλου, πρώην βουλευτή και υπουργού του Πανελληνίου Σοσιαλιστικού Κινήματος (ΠΑΣΟΚ). Θείος του είναι ο Άγγελος Κεδίκογλου, απόστρατος αντιστράτηγος του Στρατού στα Τεθωρακισμένα. Πρώτος εξάδελφός του είναι ο πρώην βουλευτής Ευβοίας του ΠΑΣΟΚ, Σίμος Α. Κεδίκογλου. Έχει αρθρογραφήσει ως πολιτικός συντάκτης και έχει κάνει εκπομπές με τοπικά θέματα. Ακόμα έχει παρουσιάσει τηλεοπτικές και ραδιοφωνικές εκπομπές σε ιδιωτικούς και δημόσιους σταθμούς, όπως επίσης δελτία ειδήσεων στην ΕΡΤ.

Από το 2004 εκλέγεται βουλευτής με τη Νέα Δημοκρατία στην εκλογική περιφέρεια Εύβοιας.

Έχει χρηματίσει το 2004 αναπληρωτής τομεάρχης Άμυνας της Νέας Δημοκρατίας, τομεάρχης Ανάπτυξης από το 2008 έως το 2009 και από το 2011 και υπεύθυνος τομέα Μέσων Μαζικής Ενημέρωσης. 

Από τις 5 Ιουλίου 2012 συμμετείχε στην κυβέρνηση του Αντώνη Σαμαρά, ως υφυπουργός παρά τω Πρωθυπουργώ με καθήκοντα του κυβερνητικού εκπροσώπου. Απομακρύνθηκε και από τις δύο αυτές θέσεις στον ανασχηματισμό της 10ης Ιουνίου 2014.

Τον Ιούνιο του 2013, μετά την ανακοίνωση για το ξαφνικό κλείσιμο της ΕΡΤ, η ΕΣΗΕΑ κάλεσε τον Κεδίκογλου να παραδώσει τη δημοσιογραφική του ταυτότητα και να παραιτηθεί από μέλος της ΕΣΗΕΑ, άλλως το Δ.Σ. θα προχωρήσει στη διαδικασία διαγραφής του από το Σωματείο. Εκείνος αρνήθηκε και τελικά διαγράφηκε από το πειθαρχικό συμβούλιο της ΕΣΗΕΑ. Άσκησε έφεση και διαγράφηκε με απόφαση του δευτεροβάθμιου πειθαρχικού συμβουλίου που δημοσιεύτηκε στις 13 Μαΐου 2014. Λίγο αργότερα διαγράφηκε επίσης από τον ΕΔΟΕΑΠ. Ο υφυπουργός προσέφυγε στη Δικαιοσύνη, που έκρινε τη διαγραφή του από την ΕΣΗΕΑ και τον ΕΔΟΕΑΠ παράνομη.

Το 2019 ορίστηκε αντιπρόεδρος της Κοινοβουλευτικής Συνέλευσης του Οργανισμού Οικονομικής Συνεργασίας Εύξεινου Πόντου (PABSEC), επικεφαλής της Ελληνικής Αντιπροσωπείας και μέλος της Επιτροπής Νομικών και Πολιτικών Υποθέσεων.

Το 2021 ορίστηκε Υφυπουργός Αλιευτικής Πολιτικής από τον πρωθυπουργό Κυριάκο Μητσοτάκη.

### Προσωπική ζωή
Ο Κεδίκογλου είχε έναν σύντομο γάμο το 1999 με την Τζίνα Αλιμόνου. Στις 28 Ιουνίου του 2018, νυμφεύθηκε την Ελισάβετ Κατσαμάκη, φωτογράφο και πρώην μοντέλο, και στις 12 Δεκεμβρίου του ίδιου χρόνου, απέκτησαν έναν γιο και μετά στις 29 Νοεμβρίου του 2021, απέκτησαν μία κόρη.

## Παραπομπές


## Εξωτερικοί σύνδεσμοι
*Προσωπική ιστοσελίδα Σίμου Β. Κεδίκογλου

Κατηγορία:Βουλευτές Ευβοίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα